CELEX: E2014J0020
Language: da
Date: 2015-03-31 00:00:00
Title: Domstolens dom af 31. marts 2015 i sag E-20/14 — EFTA-Tilsynsmyndigheden mod Island (En kontraherende parts manglende opfyldelse af sine forpligtelser — manglende gennemførelse — forordning (EF) nr. 392/2009 om transportørers erstatningsansvar under passagertransport ad søvejen i tilfælde af ulykker)

22.10.2015   
            
            
               DA
            
            
               Den Europæiske Unions Tidende
            
            
               C 350/6
            
         DOMSTOLENS DOM
   af 31. marts 2015
   i sag E-20/14
   EFTA-Tilsynsmyndigheden mod Island
   (En kontraherende parts manglende opfyldelse af sine forpligtelser — manglende gennemførelse — forordning (EF) nr. 392/2009 om transportørers erstatningsansvar under passagertransport ad søvejen i tilfælde af ulykker)
   (2015/C 350/09)
   I sag E-20/14, EFTA-Tilsynsmyndigheden mod Island, vedrørende en påstand om, at det fastslås, at Island ved ikke inden for den fastsatte frist i den nationale retsorden at gennemføre den retsakt, der er omhandlet i punkt 56x i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 392/2009 af 23. april 2009 om transportørers erstatningsansvar ved ulykker under søtransport af passagerer), som tilpasset til aftalen ved protokol 1 hertil og ved Det Blandede EØS-Udvalgs afgørelse nr. 17/2011 af 1. april 2011, har tilsidesat sine forpligtelser i henhold til artikel 7 i aftalen, har Domstolen, sammensat af præsidenten Carl Baudenbacher og dommerne Per Christiansen og Páll Hreinsson (refererende dommer), afsagt dom den 31. marts 2015.
   Domskonklusionen lyder således:
   
               1.
            
            
               Island har tilsidesat sine forpligtelser i henhold til artikel 7 EØS-aftalen ved ikke inden for den fastsatte frist i den nationale retsorden at gennemføre den retsakt, der er omhandlet i punkt 56x i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 392/2009 af 23. april 2009 om transportørers erstatningsansvar ved ulykker under søtransport af passagerer), som tilpasset til aftalen ved protokol 1 hertil og ved Det Blandede EØS-Udvalgs afgørelse nr. 17/2011 af 1. april 2011.
            
         
               2.
            
            
               Island betaler sagens omkostninger.